open-index/open-wikipedia-markdown huggingface dataset:
Tesserakt

En **tesserakt** eller **8-celle** er en av seks regelbundne firedimensjonale polytoper. Med andre ord er det den firedimensjonale representasjonen av en hyperkube. Tesserakten er et objekt som er analog til den todimensjonale kvadraten og den tredimensjonale kuben, det vil si at alle sider er like lange og at vinkelen mellom to vilkårlige sider eller eller kanter er 90°.

Tesserakten har 8 kuber som sidekropper, 24 kvadrater som sider, 32 kanter og 16 firetallige horn. 

## Konstruksjon

Alle hyperkuber kan lages på følgende måte:
#En dimensjon: to punkter *A* og *B* kan bindes sammen til en linje *AB*.
#To dimensjoner: to linjer *AB* og *CD* kan bindes sammen til en kvadrat *ABCD*.
#Tre dimensjoner: to kvadrater *ABCD* og *EFGH* kan bindes sammen til en kube *ABCDEFGH*.
#Fire dimensjoner: to kuber *ABCDEFGH* og *IJKLMNOP* kan bindes sammen til en tesserakt *ABCDEFGHIJKLMNOP*.
I samtlige steg står de nye linjene som lages alltid vinkelrett på de gamle, men i en ny dimensjon.
Firedimensjonal verden

**Firedimensjonal verden** er betegnelsen på Hermann Minkowskis geometriske tydning av relativitetsteorien. Den er basert på den tanke at den fysiske verden er en verden av ting som skjer firedimensjonalt, i rom og tid, og som bryter med den klassiske forestilling om det tredimensjonale verdensrom og tiden som absolutte og uavhengige begreper. 

## Eksterne lenker
* Artikkel på Store norske leksikon
Hyperkube

En **hyperkube** er en kube av vilkårlige dimensjoner høyere enn tre (eller ofte bare en firedimensjonal kube som også kalles tesserakt). Med "kube" menes her en generalisering av det "vanlige" begrepet kube til å bety en *n*-dimensjonal figur der alle sider er like lange, og der vinkelen mellom to vilkårlige sider eller kanter er 90°. Den "vanlige" kuben er da spesialtilfellet der *n* = 3.

## Se også
*Kube (aritmetikk)
Gaute Johannessen

**Gaute Erevik Johannessen** (født 19. august 1967) er en norsk tidligere fotballspiller. Siden 2011 har han vært daglig leder i Fotballklubben Vidar i Stavanger, som han også har vært trener for. Han spilte tre sesonger for , som han ble seriemester med i 1991, og spilte senere for Bryne.

## Meritter
 Seriemester med Viking i 1991

## Spillerkarriere

## Referanser


## Eksterne lenker
* 
* Profil hos Norges Fotballforbund
Accell

**Accell Group NV** er et nederlandsk selskap som eier mange europeiske sykkelprodusenter. I tillegg til sykler er Accell involvert i produksjon av treningsapparater. Accell er en av verden største produsenter av sykler og sykkelutstyr.

## Fabrikker
Accell gruppen has several produksjonsanlegg i Nederland, Tyskland, Frankrike, Ungarn og Finland. I tillegg til dette har de komponentproduksjon i Asia.

## Merkenavn
Følgende merkenavn eies av Accell gruppen:
*Tyskland
**Hercules
**Staiger (touring-sykler, hybridsykler og landeveissykler)
**Winora (alle typer)
**Ghost (Landevei og terrengsykler)

*Finland
**Tunturi (treningsapparater)

*Frankrike
**Lapierre (Terreng, hybrid, landevei, barnesykler)
**Mercier (kostbare sykler)

*Nederland
**Batavus (alle typer)
**Loekie (barnesykler)
**Sparta (alle slags sykler, også elektriske)
**Koga-Miyata (kostbare terreng og landeveissykler)

*USA
**Redline – BMX sykler

## Referanser


## Eksterne lenker
* Konsernets nettside
Lake Agassiz

**Lake Agassiz** var en forhistorisk, enorm bredemt innsjø som lå vest for der hvor De store sjøer ligger idag, dvs. i grenseområdet mellom USA og Canada. Den har navn etter den amerikanske vitenskapsmannen Louis Agassiz, som i 1879 postulerte at sjøen må ha vært skapt av istidssmeltingen. 

Sjøen oppstod i siste istid ved at smeltevann fra det sentrale og nordlige Nord-Amerika hopet seg opp her fordi en isbarriere stengte det videre avløpet mot Atlanterhavet. Arealet kan ha vært inntil 440&nbsp;000 km². I varmeperioden omkring 10&nbsp;900 f.Kr. smeltet isbarrieren, og enorme mengder vann flommet ut i Atlanterhavet og skapte elvedalen til dagens St. Lawrence River. Hendelsen skapte en forstyrrelse av temperaturen på den nordlige halvkule, og innledet den midlertidige kuldeperioden 10&nbsp;900&ndash;9&nbsp;600 f.Kr. som vi kaller yngre dryas. 

Under dette tilbakeslaget med en tusen år lang kuldeperiode er det sannsynlig at Lake Agassiz fyltes på ny. Omkring 6&nbsp;400 f.Kr. virker det som innsjøen fant tilbake til sitt nordlige avløp mot Hudson Bay, og deretter tømtes gradvis gjennom en periode på kanskje 1000 år. Restene av innsjøen sees idag som Lake Winnipeg, Lake Manitoba og Lake of the Woods i Canada.

Innsjøen har etterlatt mange spor i dag, blant annet elvedalen til elva Minnesota, avsettingene av fruktbar morenejord i elvedalen til Red River of the North, og rester av strender på områder som idag ligger langt fra vann.

## Eksterne lenker
* U.S. Geological Survey – Warren Upham: «The Glacial Lake Agassiz».
Arkeologiåret 2002

**Arkeologiåret 2002** er en oversikt over blant annet utgravninger, fødte og avdøde personer med tilknytning til arkeologi i 2002.

## Funn
* Roche-Cotards maske.
* 3500 år gamle menneskelevninger blir funnet i Citadellet i Damaskus.
* Juni – Newportskipet.
* Amesbury Archer, levningene av en mann fra eldre bronsealder (ca. 2300 f.Kr.) blir funnet ved Amesbury, en liten landsby ca. 5 km fra Stonehenge i Wiltshire, England.

## Priser
*Robert McCormick Adams mottar Gullmedalje for fremragende innsats innen arkeologi av Archaeological Institute of America (AIA).

## Publiseringer
* Thebestavlene
* Boken *A.D. 43* av John Manley, utgitt av Tempus, er den første som i alvor betrakter arkeologiske beviser for at den romerske overvinningen av Britannia fant sted via alternative ruter (i motsetning til den vanlige ideen at romerne landet først i Richborough i Kent).

## Andre hendelser
* Kort gjenopptreden og studie av Seaton Carew-vraket.
* Helleristningsfeltet Vingenfeltet og landskapet rundt blir fredet av Riksantikvaren, og det blir forbud mot ferdsel uten særskilt tillatelse.

## Dødsfall
*5. april – Herbert A. Cahn, tysk numismatiker og klassisk arkeolog (født 1915) 
*28. april – Gordon Willey, arkeolog fra USA (født 1913)
*26. juni – Barbara G. Adams, britisk egyptolog (født 1945)
*1. november – Ekrem Akurgal, tyrkisk klassisk arkeolog (født 1911)
Forstørret treklang

**Forstørret treklang** er en samklang på tre toner, hvor avstanden mellom hver tone er en stor ters (fire halvtonetrinn).

I besifringssystemet noteres en forstørret treklang med c som grunntone vanligvis C+ eller C#5. Tonalitetsmessig er den likevel ikke knyttet spesifikt til durtreklangen eller durskalaen.

Grunnet den forstørrede treklangens symmetriske intervallstruktur har den kun fire utgaver: Fra c, ciss/dess, d og diss/ess. Forstørrede treklanger fra andre toner kan betraktes som omvendinger av disse.

Den forstørrede treklangens svevende natur gjør den dårlig egnet som sluttakkord i kadenser, og i stilarter med et enkelt harmonisk språk anvendes den sjelden. Den opptrer oftest som alterert dominant (5.-trinnsakkord).
Sophus Dahl

**Oliver Sofus Pettersen Dahl** (1877–1952) var en norsk skuespiller, kjent fra teater og film.

Oliver Sofus Pettersen Dahl var halvbror av Johan Bojer. Han var gift med skuespilleren Inga Sparre Dahl, som han laget et turneensemble sammen med etter at Ludovica Levys «Nationalturneen» måtte gi seg i 1912. I 1918 startet de ved det nye teateret i Stavanger, og han var også med på oppstarten av Trondhjems Teater i 1911. Dahl ledet det nye Søilen Teater fra 1930 til 1932.

## Utgivelser
* *Teaterminner. Fra nasjonalturneens dager* (1959). Bearbeidet av sønnen Torbjørn Sparre Dahl.

## Filmografi
* 1949 – *[[Svendsen går videre]]*
* 1943 – *[[Sangen til livet]]*
* 1941 – *[[Fridtjof Nansen - en helt fra vår egen tid]]*.  For Radioteatret
* 1941 – *[[Kjærlighet og vennskap]]*
* 1939 – *[[Gjest Baardsen (film)]]*
* 1939 – *[[De vergeløse (film)]]*
* 1939 – *[[En enda natt]]*
* 1938 – *[[Bør Børson Jr. (1938)|Bør Børson Jr.]]*
* 1936 – *[[Morderen uten ansikt]]*
* 1936 – *[[Vi vil oss et land...]]*
* 1933 – *[[Jeppe på bjerget (film)]]*
* 1932 – *[[Den store barnedåpen]]*
* 1926 – *[[Simen Mustrøens besynderlige opplevelser]]*

## Referanser


## Eksterne lenker
*
De syv dødssyndene (andre betydninger)

**De syv dødssynder** sikter først og fremst til

*De syv dødssynder som kjent fra katolsk tradisjon og teologi.

Det kan også siktes til

*Zeven Hoofdzonden, maleri av Hieronymus Bosch fra 1485.
*Les Sept Péchés capitaux, romanføljetong av Eugène Sue 1847-1852.
*Die sieben Todsünden, opera av Bertolt Brecht og Kurt Weill fra 1933.
*Les Sept Péchés capitaux, en fransk-italiensk film fra 1952.
*Les Sept Péchés capitaux, en fransk film fra 1962. 
*Les Sept Péchés capitaux, en belgisk film fra 1962. 
*De sju dödssynderna, en svensk filmsuite i sju deler av Richard Hobert, 1992-2000.
*Se7en, en amerikansk film fra 1995.
*De 7 dødssyndene, en norsk film fra 2000.
*Les Sept Péchés capitaux var et fransk fjernsynsprogram som fikk på TF1 fra 2000 til 2006, ledet av Julien Courbet.
*De syv dødssyndene, en TV-serie på norsk TV 2 i 2007 som harselerte med dødssyndene.
Arkeologiåret 2004

**Arkeologiåret 2004** er en oversikt over blant annet utgravninger, fødte og avdøde personer med tilknytning til arkeologi i 2004.

## Publiseringer
* 
* 
* 

## Funn
* Salcombe B marinarkeologisk funnsted identifiseres som et bronsealderfunn på Salcombe Cannon-vrakets funnsted.

## Priser
*David B. Stronach mottar Gullmedalje for fremragende innsats innen arkeologi av Archaeological Institute of America (AIA).
*Andrew Colin Renfrew mottar Balzanprisen for arbeid innen prehistorisk arkeologi.

## Andre hendelser
* Albert Goodyear ved University of South Carolina Institutt for arkeologi og antropologi offentliggjør at karbondatering av Topper funnsted kan bestemme det som omtrent 50&nbsp;000 år gammelt, fra omkring 37&nbsp;000 år før cloviskulturen.
*Graeme Barker får Disney-professoratet i arkeologi ved University of Cambridge.
* Veien kulturminnepark ved Veienfeltet utenfor Hønefoss åpnes.

## Dødsfall

## Referanser
Møller-Trøndelag kompetansesenter

**Møller-Trøndelag kompetansesenter** var en del av det statlige spesialpedagogiske systemet, Statped. Senteret ble i 2013 slått sammen med Tambartun til Statped midt.

Senterets fagområder var hørselvansker samt språk-, tale- og kommunikasjonsvansker og man ga tjenester til tunghørte og døve med ulike behov for tekniske hjelpemidler, høreapparat og cochleaimplantat. Tjenestene omfattet opplæring, rådgivning, utredning, kurs, informasjon, læremiddelutvikling og FoU-arbeid.

## Geografisk nedslagsfelt
Møller kompetansesenter ga tjenester i forhold til alle kategorier av hørselvansker i Møre og Romsdal, Sør- og Nord-Trøndelag, og tjenester i forhold til tegnspråk og tegnspråklige brukere i Nordland, Troms og Finnmark. Senteret hadde et nasjonalt ansvar for utvikling av læremidler for tegnspråklige, mens tjenester innen språk-, tale- og kommunikasjonsvansker ble gitt i Nord- og Sør-Trøndelag.
## Se også
* A.C. Møller skole

## Eksterne lenker

* A. C. Møller skole Senterets grunnskole for tegnspråklige elever
* Møller barnehage
* læremiddelutvikling
* Faglig løft for PPT
Arkeologiåret 2003

**Arkeologiåret 2003** er en oversikt over blant annet utgravninger, fødte og avdøde personer med tilknytning til arkeologi i 2003.

## Utforskninger
* Februar – En studie viser at de første primatene levde på dinosaurenes tid for 85 millioner år siden.
* April – De sørafrikanske fossilene av *[[Australopithecus africanus]]* viser seg å være fire millioner år gamle, en million år eldre enn tidligere antatt.
*29. juni – En 12 meter lang kjøttmasse flyter i land på kysten av Chile. Marinbiologer er enige om at det er en del av en kjempeblekksprut, i likhet med den som i 1896 ble skylt opp på kysten av Florida i USA.

## Funn
* Kongelig saksisk grav i Prittlewell.
* Haddiscoe depotfunn (antatt gravd ned ca. 1646).
* 6. april – En  år gammel gravplass blir funnet i Sakkara, Egypt, med den eldste innsvøpte mumie som er funnet.
* Mai – Et romersk handelsskip som sank på Rhinen rundt 180 blir funnet i Nederland.
* Juni –
**I Etiopia finner et internasjonalt forskerteam de hittil eldste homo sapiens-fossilene, syv mennesker som levde  år tidligere, og utfyller dermed et hull i menneskets forhistorie, ettersom forskere mener at mennesket som art oppsto i Afrika omkring  år tidligere.
**En hittil ukjent sivilisasjon blir oppdaget i Nicaragua, der spanske arkeologer ved atlanterhavskysten graver fram en  år gammel bebyggelse ved byen El Cascade Flor de Pino.
* Juli –
**En nesten  år gammel metallboks finnes ved utgravninger i London, England, Storbritannia.
**Ved utgravninger i Södra Råda kyrka i Sverige fra begynnelsen av 1300-tallet, som ble ødelagt av en brann natten til 12. november 2001, finnes en enda eldre kirke.
* August – Arkeologer oppdager malte skjelettdeler på den svenske øyen Orust.

## Priser
*Philip Betancourt mottar Gullmedalje for fremragende innsats innen arkeologi av Archaeological Institute of America (AIA).

## Hendelser
*Norsk institutt for kulturminneforskning opprettes.

## Dødsfall
*15. januar – Robert John Braidwood, amerikansk arkeolog og antropolog (født 1907)
*5. mars – Povl Simonsen, dansk arkeolog, den første professoren i arkeologi ved Universitetet i Tromsø (født 1922)
*13. april – Lucy Taxis Shoe Meritt, klassisk arkeolog fra USA (født 1906)
*25. mai – Laurette Séjourné, italienskfødt fransk-mexicansk arkeolog og etnolog (født 1911)
*Eva Fett, norsk arkeolog (født 1910)
*Antonio Ferrua, italiensk prest, arkeolog og epigrafiker (født 1901)

## Referanser
Dorel Industries

**Dorel Industries Inc.** er et børsnotert (TSX:DII og NASDAQ:DIIB) kanadisk selskap etablert i 1987 med hovedkontor i Montréal, Quebec, som utvikler og produserer sportsutstyr, barneprodukter og møbler. Det ble etablert som følge av en sammenslåing av Dorel Co. Ltd., etablert 1962 og Ridgewood Industries, etablert 1969.

Selskapet er en av verdens største sykkelprodusenter. I 2004 kjøpte det Pacific Cycle, en stor amerikansk distributør av sykler og eier av blant annet de kjente merkenavnene Huffy og GT. I februar 2008 kjøpte Dorel selskapet den tradisjonsrike amerikanske terrengsykkelprodusenten Cannondale. I 2009 kjøpte Dorel det falne terrengsykkelmerket Iron Horse, og Hot Wheels, den britiske importøren av GT og Mongoose.

## Merkenavn

*Ameriwood
*Cosco
*Bebe Confort
*Safety 1st
*Babidéal
*Baby Relax
*MaxiCosi
*Quinny
*Mongoose
*GT
*Huffy
*Murray
*Schwinn
*SUGOI
*Cannondale
*Iron Horse

## Eksterne lenker
*
Daniel Thrap

**Daniel Smith Thrap** (født 18. september 1832 i Aker, død 20. mars 1913 i Kristiania) var en norsk prest, forfatter og kirkehistoriker.

## Liv
Daniel Thrap ble student i 1851 og *[[cand. theol.]]* i 1856. I de neste 20 årene var han klokker ved Bergens tukthus og personalkapellan ved Domkirken i Bergen. Deretter var han i fem år residerende kapellan på Modum og 1880–1903 sogneprest til Petrus menighet i Kristiania.

Thrap skrev et stort antall artikler, anmeldelser og innlegg i avisene i Bergen og Kristiania. Dessuten skrev han biografier og avhandlinger i samleverker, ukeblader og tidsskrifter. Han utga prekensamlinger og oversatte oppbyggelsesskrifter. Først og fremst er han imidlertid kjent for sine bidrag til norsk kirkehistorie, slik som *Bergenske Kirkeforhold i det 17. Aarhundrede* og *Bidrag til den norske Kirkes Historie i det nittende Aarhundrede*.

## Verker
* *Hyrdebreve fra bergenske Biskoper* (1875)
* *Bergenske Kirkeforhold i det 17de Aarhundrede* (1879)
* *[[Thomas von Westen]] og Finne-missjonen* (1882)
* *Bidrag til den norske Kirkes Historie i det nittende Aarhundrede* (1884–1890)
* *Knud Spødervold og de stærk troende* (1892)
* *Christiansands Stifts Prester i det syttende Aarhundrede* (1899)
* *[[Wilhelm Andreas Wexels]]: Livs- og Tidsbillede* (1905)
* *Brødremenigheden i Norge* (1908)

## Referanser


## Kilder
* Wollert Keilhau: «Thrap, Daniel Smith», i *[[Salmonsens konversationsleksikon]]*, 2. utg., bind XXIII, s. 407. København 1927: J. H. Schultz.
* Nic. Knudtzon: *Daniel Thraps erindringer om Handelsmænd i Bergen på 1800-tallet*. Oslo 2012: Novus Forlag. ISBN 978-82-7099-712-1.

## Eksterne lenker
Knut Getz Wold

**Knut Getz Wold** (født 3. august 1915 i Verdal, død 9. oktober 1987) var en norsk sosialøkonom, og sentralbanksjef i Norges Bank fra 1970 til 1985.

## Biografi
Han vokste opp i Verdal, der faren Trygve Wold var distriktslege. Moren Ella Getz var datter av Johan Getz og søster til Johan Bernhard Getz, som begge var direktører ved Værdalsbruket. Knuts oldefar Anton Getz var svigersønn av Nicolai Jenssen.

Wold ble utdannet cand.oecon ved Universitetet i Oslo i 1939, hvorpå Ragnar Frisch fikk ham ansatt ved universitetet. Her jobbet han i universitetets prosjekt som omhandlet en strukturoversikt for Norge med temaene kosthold, levestandard og økonomi, som han også jobbet videre med ved Stockholms Högskola.

I 1941 flyttet han til London for å jobbe for den norske eksilregjeringen der, i Finansdepartementet. Han jobbet i Finansdepartementet også etter 2. verdenskrig, og gikk i 1948 over Handelsdepartementet, som ekspedisjonssjef, etter en kort periode i Sosialdepartementet fra 1947. Mens han jobbet i Handelsdepartementet jobbet han også mye internasjonalt; han deltok bl.a. i forhandlingene om en nordisk tollunion på 1950-tallet, en union det riktignok ikke ble noe av, og landene ble i stedet med i EFTA fra 1960. Han var også medlem av Den europeiske betalingsunion og dens etterfølger Den europeiske valutaavtale (EMA) i til sammen 18 år.

I 1958 begynte han i Norges Bank, som nestsjef under daværende sentralbanksjef Erik Brofoss. Her ledet han bl.a. Den penge- og kredittpolitiske komité. Da Brofoss sluttet i 1970 var Wold en naturlig arvtaker, og han forble sentralbanksjef fram til 1985.

## Utnevnelser
* Kommandør av St. Olavs Orden (1975)
* Kommandør av Dannebrogordenen 
* Storoffiser av Islands Falkeorden

## Referanser


## Eksterne lenker
* 
*  Utdypende artikkel på Norsk biografisk leksikon (NBL)
Ordalsåta Opp

**Ordalsåta Opp** er et motbakkeløp i Kviteseid som arrangeres av Morgedal IL. Løpet ble første gang arrangert i 2008.

Løypa starter ved Nystaulvatn på 619 meters høyde, og har målgang på toppen av Ordalsåta på 1138 meter. Løypa er 4 km lang.

## Vinnere

## Eksterne lenker
*
Focetria

**Focetria** er et registrert varemerke for en influensavaksine utviklet av det multinasjonale legemiddelkonsernet Novartis. Focetria er en splittvaksine, dvs at den er basert på influensavirus som er dyrket i hønseegg og som blir splittet opp og er blitt inaktivert. I vaksinen er det benyttet en adjuvans som kalles MF59. 

Focetria ble godkjent av EU 2. mai 2007 etter anbefaling fra EMEA til vaksinasjon mot A(H5N1). 

I 2009 ble vaksinen tilpasset bruk i forbindelse med influensa A(H1N1)-pandemien 2009 og virusproteiner fra AH5N1 ble erstattet av tilsvarende fra AH1N1.
Simon Christian Hammer

**Simon Christian Hammer** (født 19. desember 1866 i Arendal, død 18. mars 1932) var en norsk forfatter og journalist. Foreldre var skipsfører og skipsreder Alexander Christian Møller Hammer (1839-1884) og Jacobine Nørregaard (1835-1921).  

## Liv
Hammer tok filologisk embetseksamen i 1890 og studerte deretter historie og politikk i England. Han skrev en rekke bøker med emner fra moderne historie, samt to bind av *Kristianias historie* (1923–1929). Dessuten skrev han flere turisthåndbøker for Norge, og var redaktør for *Norway Year Book*. Han giftet seg med Helga Sofie Knudsen 30. juni 1910 i Oslo.

## Verker
* *Tordenskjold* (1901)
* *Boerkrigens historie* (1902)
* *[[Cecil Rhodes]]* (1903)
* *Det mærkelige aar, en fremstilling af de politiske begivenheder i Norge 1905* (1906)
* *Georg Stang, et blad af Norges nyeste historie* (1912)
* *Wilhelm II*
* *De forenede Staters historie* (1917)
* *To franskmænd: Gambetta-Clemenceau* (1919)
* *Revolutionen i Tyskland* (1922)
* *Kristianias historie. 1814–1877*, bd. IV (1928)
* *Kristianias historie. 1878–1924*, bd. V (1928)
* *Den Norske Flaskeindustri* (1931)

## Referanser


## Kilder
* Wilhelm Sommerfeldt: «Hammer, Simon Christian», i *[[Salmonsens konversationsleksikon]]*, 2. utg., bind X, s. 768. København: J. H. Schultz, 1920.

## Eksterne lenker
Rolf Sæther

**Rolf Sæther** (født 20. mai 1937) er en norsk jurist og næringslivsmann. Han er tidligere administrerende direktør i Norges Rederiforbund.

Sæther ble i 1964 cand.jur. Han arbeidet deretter i Samferdselsdepartementet og som dommerfullmektig. 

I 1968 ble Sæther ansatt i Norges Rederiforbund, der han arbeidet med næringspolitikk internasjonale skipsfartsspørsmål. Fra 1992 til 2002 var han administrerende direktør i organisasjonen. Mellom 2002 og 2006 var Sæther styreleder i Folketrygdfondet.

Kongen utnevnte i 2002 Sæther til ridder av 1. klasse av St. Olavs Orden «for hans innsats i og for norsk skipsfart.»

Den 12. oktober 2009 utga Sæther boken *Tusen dager - Norge og den spanske borgerkrigen 1936-1939* om Norge og den spanske borgerkrigen, sammen med Jo Stein Moen. Boken ble høsten 2009 kjøpt inn av staten gjennom Kulturrådets innkjøpsordning for ny, norsk sakprosa, og er omtalt som «et standardverk» av professor Bernt Hagtvet i Ny Tid 22. januar 2010. Anmelder Stian Bromark i Dagbladet omtalte boka som «en innsats som avtvinger respekt», og mente at «kildetilfanget, inkludert det enestående billedmaterialet, bør en forsker misunne dem.»

## Referanser
Ilex paraguariensis

***Ilex paraguariensis***, **yerba mate** eller (i Brasil) **erva-mate**, er en art i kristtornfamilien og er hjemmehørende i den subtropiske delen av Sør-Amerika (nordøstre Argentina, øst i Paraguay og sør i Brasil). Planten ble først klassifisert av den sveitsiske botanikeren Moses Bertoni som bosatte seg i Paraguay i 1895.

Planten er en busk eller et lite tre som kan bli opp til 15 meter høyt. De eviggrønne bladene er rundt 7–11&nbsp;cm lange og 3–5.5&nbsp;cm brede og har en sagtannet kant. Blomstene er små, grønnhvite med fire kronblader. Frukten er en rød stenfrukt med en diameter på 4–6&nbsp;mm.

## Bruk

Yerba mate ble opprinnelig drukket av de innfødte indianerne i guaraní og quechua-stammene, som en te laget av bladene til planten. I våre dager brukes stadig mate i stor utstrekning i mange land i Sør-Amerika, naturlig nok spesielt i de områdene der planten vokser og tradisjonen er gammel. Friske eller tørkede blader benyttes på samme måten som te, bladene puttes i en spesiell kopp laget av et uthulet gresskar, og vann tilsettes (76 grader celsius). Om du tilsetter kokende vann kan yerba mate være dårlig for helsen. Så drikkes den bitre teen gjennom en bombilla, et spesielt sugerør. Mate-drikking er et sosialt fenomen i disse landene, på samme måte som kaffedrikking er i Norge.

I 2008 var Brasil den største produsenten av mate i verden, mens Uruguay er landet med flest forbrukere i forhold til landets innbyggere.

## Referanser



## Eksterne lenker
*
Anders Ohnstad

**Anders Ohnstad** (født 27. juni 1911 i Aurland, død 4. mai 2007) er historiker og forfatter og har hovedsakelig utgitt bøker om lokalhistorie og slektsforskning i indre Sogn. Han vokste opp på Ohnstad i Aurland.

Ohnstad var lektor og historiker og er utdannet cand. mag. ved Universitetet i Oslo i 1945. Han leverte hovedfagsoppgave i 1943, og denne ble publisert i tidsskriftet for historielaget i Sogn i 1948. Han har vært rektor på Leikanger realskole 1944–1945, lektor ved Sogndal gymnas og realskole 1946–1949, Hornnes landsgymnas i Aust–Agder 1950-1954 og Voss gymnas 1954–1979. Han var frem til sin død, forfatter og slektsforsker på heltid. I perioden 1956-1971 satt han i rådet for historielaget i Sogn, og i styret fra 1971-1979.

Gjennom omfattende granskning mente Ohnstad å kunne dokumentere at Sverre Sigurdsson (Kong Sverre) hadde sine røtter tilbake gården Sult i Aurland, som seinere endret familienavnet fra Sult til Ohnstad.

I 1999 ble han tildelt Kongens fortjenstmedalje i gull. Han er far til Åsmund Ohnstad.

## Arbeider
* *Gardssoga for Aurland* ISBN 8290451172 (82-90451-17-2)
* *Glimt Fra Aurlandssoga: Samling Av Artiklar Fra Aurland*, Aurland Sogelag, ISBN 8290451318 (82-90451-31-8)

## Referanser
Esse (Finland)

**Esse** (finsk: *Ähtävä*) er en tidligere kommune i landskapet Österbotten i Finland. Kommunen hadde  innbyggere i 1973. Kommunen var enspråklig svensk med 98&nbsp;% svensktalende i 1960.

Den 1. januar 1977 ble Esse og nabokommunen Purmo slått sammen med bykommunen Pedersöre. 

## Referanser
Eivind Grov

**Eivind Grov** (født 1936) er en norsk forretningsmann, som har vært særlig sentral i reiselivsnæringen.

Grov overtok i 1965 driften av Alexandra Hotel i Loen. Under hans ledelse utviklet bedriften seg til en helårsvirksomhet, som i 2006 hadde 135 årsverk og en omsetning på 100 millioner kroner. Han har også vært aktiv i norsk reiselivsnæring utenom egen bedrift og har sittet i styrene i blant annet Nortra, Fjord Norge, Norsk hotell- og restaurantforbund, Kilde Hotels og Reiselivsutvikling AS.

Grov har vært engasjert i lokalpolitikk for partiet Høyre. Han har vært medlem av kommunestyret og formannskapet i Stryn kommune og i fylkestinget i Sogn og Fjordane. 

Kongen utnevnte i 2004 Grov til ridder av 1. klasse av St. Olavs Orden «for hans innsats for norsk reiseliv.

## Referanser
Karleby (tidligere kommune)

:*For byen med samme navn, se [[Karleby]].*

**Karleby** (finsk: *Kaarlela*) er en tidligere kommune i landskapet Mellersta Österbotten i Finland. Kommunen hadde  innbyggere i 1973. Kommunen var tospråklig, med svensk som majoritetsspråk før 1973 og finsk som majoritetsspråk etter 1973.

Karleby kommune het *Gamlakarleby landskommun* (finsk *Kokkolan maalaiskunta*) før 1927. Kommunen var en omegnskommune til byen Gamlakarleby. Öja kommune ble slått sammen med Karleby kommune i 1969. Den 1. januar 1977 ble Karleby kommune slått sammen med Gamlakarleby (finsk *Kokkola*). Den nye kommunen fikk navnet *[[Karleby]]* på svensk og *Kokkola* på finsk. Den nye kommunen har således navnet til den tidligere landkommunen på svensk og navnet til den tidligere bykommunen på finsk.

## Befolkningsutviklingen

## Referanser




## Eksterne lenker
* Artikel om ''Gamlakarleby landskommun'' i Nordisk familjebok, bind 35, spalte 1210, 1923
Kanton-Sam Shui-jernbanen

** Kanton-Sam Shui-jernbanen ** er en amerikanskbygd jernbanelinje bygget i provinsen Guangdong i Kina og åpnet i 1903 og 1904. Det engelske navnet var  **Canton – Sam Shui Railway**.

Strekningen var på 32 amerikanske miles (44 km), og gikk fra Kanton (*[[Guangzhou]]*) til Sam Shui (pinyin: *[[Sanshui]]*). Den ble bygd mellom 1902 og 1904 av amerikanske ingeniører. Terminus i Kanton var Shek Wei Tong (*Shiweitang*) og linjen ble sidelinje til  Yuehanjernbanen. Senere skulle sidelinjen forlenges betraktelig. 

De første 16 km fra Kanton til Fatshan (pinyin: *[[Foshan]]*) ble åpnet sent i 1903, og den resterende strekning til Sam Shui ble formelt åpnet 23. september 1904. 

## Referanser
FK Tundzja Jambol

**FK Tundzja Jambol** (bulgarsk: ФК Тунджа Ямбол) er en bulgarsk fotballklubb fra Jambol. Klubben ble stiftet i 1915. Klubben har tidligere spilt i den bulgarske eliteserien, men spiller i  2009/10-sesongen på tredje øverste nivå. Hjemmebane er Tundzja Stadion i Jambol.

## Eksterne lenker
* Offisiell nettside (bulgarsk)
Christian Hulbert Hielm

**Christian Hulbert Hielm** (født 28. januar 1834 i Kristiansand, død 11. mai 1902 i Trondheim) var en norsk offiser, jernbanemann og ordfører i Trondheim.

## Liv og virke
### Bakgrunn
Christian Hulbert Hielm var sønn av overrettsprokurator Henrik Andreas Hielm og Christiane Luise Marie Irgens.

### Militær
Hielm begynte 16 år gammel på Krigsskolen, der han tok eksamen i 1853. Han ble deretter sekondløytnant i Hæren. I 1858 avla han eksamen ved den Militære Høiskole. Han oppnådde i 1867 kapteins grad. Hielm tok avskjed fra Hæren i 1887.

### Senere karriere
I 1858 begynte Hielm i jernbanen, der han fikk sin livslange karriere. Han var først ved Kongsvingerbanen. I 1860 ble han forflyttet til jernbaneanlegget Trondheim-Støren. Som seksjonssjef for strekningen Trondheim-Heimdal ble det under hans ledelse konstruert flere større broanlegg og Hielm gjorde seg bemerket ved anlegg av snøskjermer. Banen ble åpnet 5. august 1864 og Hielm ble deretter driftsbestyrer og sjef for baneavdelingen og maskinavdelingen. 

Etter omorganisering i 1883 ble han driftsbestyrer for 4. trafikkdistrikt. Hielm representerte Norges Statsbaner ved flere jernbanekongresser i utlandet. Hielm gikk også inn for å bedre vegsambandet i Trøndelag og anla torvfabrikk ved Heimdal.

**Ordfører:** Christian Hulbert Hielm var også aktiv i kommunepolitikken og var i 1878 og 1886 ordfører i Trondheim.

Han var medlem av Det Kongelige Norske Videnskabers Selskab.

### Familie
Han ble gift 20. oktober 1859 i Ullensaker med Louise Johanne Margrethe Hoelfeldt Paus (1835–1908), datter av prokurator og fogd Henrik Johan Paus og Sophie Lintrup.

## Utmerkelser
Hielm mottok en rekke utmerkelser for sitt virke. Han ble i 1892 utnevnt til ridder av 1. klasse av St. Olavs Orden. Han var også ridder av 1. klasse av den svenske Vasaordenen. Hielm ble tildelt 1. klasse av den russiske Sankt Stanislaus-ordenen, 2. klasse av den saksisk-weimarske Den hvite falks husorden og 1. klasse av den saksiske Albrechtsordenen.

## Referanser


## Kilder
* *Den Kongelige norske Sankt Olavs orden 1847–1947*, utgitt av ordenskanselliet ved O. Delphin Amundsen, Oslo: Grøndahl & Søns Forlag, 1947
* Mathiesen, Henr.: *Trondhjems ordførere og viceordførere. 1837 til 1919*, Trondhjem: Adresseavisens Bogtrykkeri, 1920
* Schmidt, Olaus: *Det Kongelige Norske Videnskabers Selskab. Matrikkel 1760–1960*, Trondheim: Det Kongelige norske videnskabers selskab, 1960
Canton Tower

**Canton Tower** (kinesisk: 广州电视观光塔) er et 610,8 meter høyt fjernsynstårn i distriktet Haizhu i Guangzhou i Folkerepublikken Kina. Den ekstraordinære arkitekturen består av en hyperboloidkonstruksjon av to ellipser. Konseptet ble utviklet av et nederlandsk arkitekturselskap og av designbyrået i  Information Based Architecture i Amsterdam

Tårnet brukes i forbindelse med kinesisk nyttår som et spektakulært lys show med musikk. Forestillinger hver hele time fram til midnatt(88 Yen 2018) og er en fest for hele familien. 

*canton tower web*
*architect*

Tårnet har en besøkerplattform. Det hele ble ferdigstilt i september 2010.

## Referanser

## Eksterne lenker
*
HTC Amadeus

**HTC Amadeus** er en Windows Mobile-basert mobiltelefon (smartphone) som ble produsert av HTC. Den ble lansert høsten 2004.

Den er også solgt som bl.a. Dopod 585, O2 Xphone IIm, Qtek 8100 og T-Mobile SDA Music.

## Spesifikasjoner
*Skjermoppløsning: 176 x 220
*Kamera: 0,3 megapiksler
*200&nbsp;MHz prosessor
*Batteri: 1.050 mAh
*Standbytid: 112 timer
*Taletid: 3,5 timer
*RAM: 32 MB
*ROM: 64 MB
*miniSD minnekort 
*Operativsystem: Windows Mobile 2003 SE
*GPRS, WAP
*Infrarød port, Bluetooth
*Størrelse: 107,5&nbsp;mm (h), 46,2&nbsp;mm (b) 17,5&nbsp;mm (d)
*Vekt: 107 g med batteri

## Eksterne lenker
* Smartphone History - ''HTC Amadeus''
HTC Breeze

**HTC Breeze** (MTeoR) er en Windows Mobile-basert mobiltelefon (smartphone) som ble produsert av HTC. Den ble lansert i 2006.

Den er også solgt som Orange C700.

## Spesifikasjoner
*Skjermoppløsning: 240 x 320
*Kamera: 1,3 megapiksler, blitz
*300&nbsp;MHz prosessor
*Batteri: 1.190 mAh
*RAM: 64 MB
*ROM: 128 MB
*microSD minnekort 
*Operativsystem: Windows Mobile 5
*GPRS, WAP, EDGE
*Quadband
*Infrarød port, Bluetooth
*Størrelse: 112,4&nbsp;mm (h), 49&nbsp;mm (b) 14,8&nbsp;mm (d)
*Vekt: 120 g med batteri

## Eksterne lenker
* Smartphone History - ''HTC Breeze''
HTC Douton

**HTC Douton** (MTeoR) er en Windows Mobile-basert mobiltelefon (smartphone) som ble produsert av HTC. Den ble lansert på slutten av 2005.

Den er også solgt som i-mate SP4m og XDA Phone (DE).

## Spesifikasjoner
*Skjermoppløsning: 240 x 320
*Kamera: 1,3 megapiksler
*200&nbsp;MHz prosessor
*Batteri: 1.150 mAh
*Standby: 150 timer
*Taletid: 4 timer
*RAM: 64 MB
*ROM: 64 MB
*miniSD minnekort 
*Operativsystem: Windows Mobile 5
*GPRS, WAP
*Triband
*Infrarød port, Bluetooth
*Størrelse: 107&nbsp;mm (h), 46&nbsp;mm (b) 17&nbsp;mm (d)
*Vekt: 106 g med batteri

## Eksterne lenker
* Smartphone History - ''HTC Douton''
Blogghotell

**Blogghotell** er et nettsted på Internett hvor brukere på en enkel måte oppretter sin egen blogg. Det var mest populært fra rundt år 2000–2015, før de store sosiale medieplattformene som Facebook, Instagram og TikTok tok over.  

De første blogghotellene, som Blogger.com, Blogspot.com, Typepad og Wordpress, kom rundt årtusenskiftet og tidlig på 2000-tallet. I Norge var det i 2010 etablert flere blogghoteller, bl.a. blogg.no og VG-blogg. Ved lokalvalgkampen i 2007 hadde alle norske partiledere blogger på VG-blogg, men alle unntatt Venstres Lars Sponheim la bloggen ned like etter valget. VG-blogg fortsatte å ha noe politisk debatt en stund, men innen 2009 hadde mye av den politiske debatten i sosiale medier flyttet seg til Facebook.

## Referanser
Tundzja Stadion

**Tundzja Stadion** (bulgarsk: Стадион Тунджа) er en stadion i byen Jambol i Bulgaria. Den har en kapasitet på om lag 18&nbsp;000 tilskuere, og ligger i nærheten av elven Tundzja. 

Tundzja Stadion er hjemmebane for fotballklubben FK Tundzja Jambol.
Rådhuspladsen (København)

**Rådhuspladsen** eller *Raadhuspladsen* er en sentralt beliggende plass i København ved byens rådhus. Ved torgets nordre ende begynner Strøget. Ved den sørlige enden av plassen starter Vesterbrogade, og et par hundre meter sørover langs denne gaten ligger Københavns Hovedbanegård, byens sentralstasjon.

## Bakgrunn
Plassen ble anlagt der Halmtorvet tidligere lå. Før vollenes fall i 1850-årene hadde dette torget ligget like innenfor Vesterport. En milepæl markerer portens omtrentlige plassering. I dag er plassen et av de mest trafikkerte stedene i hovedstaden, Takene på husene rundt plassen har Københavns – og Danmarks – største oppbud av neonlysreklamer; på Industriens Hus er det meste av fasaden dekket av reklamer for Dansk Industris medlemsvirksomheter. Den første lysreklamen på Rådhuspladsen ble montert i 1931.

Plassen med rådhuset bærer tydelig preg av inspirasjon fra italienske byers plasser, især torget og rådhuset i Siena. Men også Piccadilly Circus i London og Times Square i New York har samme funksjon – å være byens midtpunkt og møteplass. 

## Kunst ved Rådhuspladsen - utvalg
* «Dragespringvannet» er en fontene som forestiller en tyr og en drage i kamp og er et resultat av et samarbeid mellom Thorvald Bindesbøll og Joakim Skovgaard. Den ble avduket i 1904 uten tyren. Avisen Politiken hadde et intervju med Bindesbøll rett før avdukingen og journalisten spurte blant annet om hvordan samarbeidet mellom de to hadde vært. Det ble også stilt spørsmål om hvem som hadde komponert hva av *Springvandet*. På spørsmålet svarte Bindesbøll:
Etter avdukingen var pressen full av kritikk og i de påfølgende årene sammenliknet man det med en spyttbakke. Tyren kom endelig på plass nesten 20 år senere, i 1923.
* «Lurblæserne» laget av Siegfried Wagner. Bronse. Oppstilt på Rådhuspladsen i  1914.

## Dagens bruk
På Rådhuspladsen holdes det ofte store arrangementer slik som konserter, utstillinger og visning av fotballkamper på storskjerm. Plassen benyttes jevnlig ved festlige anledninger slik som Copenhagen Gay Pride og nyttårsaften. 
Rådhuspladsen brukes også til demonstrasjoner.

## Referanser


## Eksterne lenker
*
What You Get Is What You See

**«What You Get Is What You See»** er en sang skrevet av Terry Britten og Graham Lyle som ble spilt inn og gitt ut på albumet *[[Break Every Rule (album)|Break Every Rule]]* med Tina Turner i 1986. Sangen ble også gitt ut på singel i 1987. Singelen kom på 13.-plass i USA, 15.-plass i Australia, 16.-plass i Irland, 17.-plass i Tyskland, 23.-plass i Canada og Østerrike, 30.-plass i Storbritannia, 38.-plass i Belgia og 41.-plass i New Zealand. Musikkvideoen ble regissert av Peter Care.

## Referanser
HTC Forseer

**HTC Forseer** er en Windows Mobile-basert mobiltelefon (smartphone) som ble produsert av HTC. Den ble lansert i 2006, og kun solgt i USA.

Den er også solgt som Modeo DVB-H.

## Spesifikasjoner
*Skjermoppløsning: 320 x 240
*Kamera: 1,3 megapiksler
*200&nbsp;MHz prosessor
*Batteri: 1.150 mAh
*Standby: 144 timer
*Taletid: 4 timer
*RAM: 64 MB
*ROM: 128 MB
*microSD minnekort 
*Operativsystem: Windows Mobile 5
*GPRS, EDGE
*Quadband
*Infrarød port, Bluetooth
*Wifi: Nei
*Størrelse: 104,1&nbsp;mm (h), 55,8&nbsp;mm (b) 15,2&nbsp;mm (d)
*Vekt: 119 g med batteri
*TV Tuner (DVB-H)

## Eksterne lenker
* Smartphone History - ''HTC Forseer''
Einar Borgfjord

**Einar Borgfjord** (født 7. januar 1962 i Bjugn) er en norsk kulturvernarbeider og båtbygger, bosatt i Stadsbygd, Indre Fosen. Han er mest kjent som båtbygger ved Museet Kystens Arv, hvor han viderefører gammel håndverkskultur, knyttet til åfjordsbåten.

Borgfjord arbeider ut fra på overleverte håndverksferdigheter som han lærte av Johan Hårstad fra Åfjord. Hårstad bygget på sin sine på tradisjoner flere generasjoner tilbake. I alt har Borgfjord ledet bygging av om lag 150 båter. Ved siden av arbeidet ved museet har han vært lærer ved Fosen folkehøgskole, også der i bygging og bruk av tradisjonsbåter. 

I 2004 bidro han ved bygging av en kopi av Gokstadskipet. Han har også bygget geitbåter. 

Sammen med sin far Hans Borgfjord mottok han Sør-Trøndelag fylkes kulturpris for 2009.
## Referanser
Liste over kriger SSSR og RSFSR har deltatt i

Dette er en **liste over kriger [[Den russiske sovjetiske føderative sosialistrepublikk]]** (RSFSR; egen stat 1917-22, deretter del av SSSR) og **[[Samveldet av sosialistiske sovjetrepublikker]]** (SSSR, også USSR, Sovjetunionen; 1922-91) har deltatt i.

## Referanser
HTC Hurricane

**HTC Hurricane** er en Windows Mobile-basert mobiltelefon (smartphone) som ble produsert av HTC. Den ble lansert i august 2005. 

Den er også solgt som Orange C550, Qtek 8200 og SDA II.

## Spesifikasjoner
*Skjermoppløsning: 240 x 320
*Kamera: 1,3 megapiksler
*200 MHz prosessor
*Batteri: 1.050 mAh
*Standby: 130 timer
*Taletid: 4 timer
*RAM: 64 MB
*ROM: 64 MB
*miniSD minnekort 
*Operativsystem: Windows Mobile 2003 SE
*GPRS, WAP
*SMS, MMS
*Triband
*Infrarød port, Bluetooth
*Wifi: Nei
*Størrelse: 108 mm (h), 46 mm (b) 18 mm (d)
*Vekt: 107 g med batteri

## Eksterne lenker
* Smartphone History - ''HTC Hurricane''
Jakob Holmgren

**Jakob Parelius Holmgren** (født 1884 i Alta, død 1962) var en norsk arkitekt og professor ved NTH i perioden 1935 til 1955. Han tegnet blant annet ombyggingen av innredningen i Trondhjems Sparebank i Kongens gate 4 i perioden 1921 til 1924, som siden ble tildelt Houens fonds diplom i 1927.

Holmgren ble utdannet ved Trondhjems Tekniske Læreanstalt i 1903 og startet opp egen praksis i Trondheim fra 1907. I 1920 laget han en bebyggelsesplan for bydelen Elgeseter kalt *«Sydbyens sentrum i Trondhjem»* i nyklassisisme. Etter denne perioden tegnet han en rekke leiegårder som ble oppført i nyklassisisme. Fra 1930 var han professor i hysbyggingslære ved NTH, samtidig som han var hovedredaktør for dobbeltverket *«Husbygging»* sammen med Ole Landmark og Arne Vesterlid.

## Referanser


## Litteratur
* 

## Eksterne lenker
* Jakob Holmgen i Norsk kunstnerleksikon
* Jakob Parelius Holmgren i Store norske leksikon
* Jakob Holmgrens private arkivfinnes ved NTNU Universitetsbiblioteket Dorabiblioteket
Hans Borgfjord

**Hans Johannes Borgfjord** (født 10. februar 1930 i Bjugn, død 20. november 2019) var en norsk gårdbruker og kulturvernarbeider, bosatt i Vallersund i Bjugn. Han har engasjert seg i bevaring av kystkultur gjennom Stiftelsen Halten i Frøya og Bjugn bygdetun Mølnargården.

I 2009 deltok Borgfjord i rollen som *mentor* ved innspilling av realityserien Farmen. Samme år mottok han Sør-Trøndelag fylkes kulturpris, sammen med sin sønn Einar Borgfjord.

## Referanser
HTC STRTrk

**HTC STRTrk** er en Windows Mobile-basert mobiltelefon (smartphone) som ble produsert av HTC. Den er HTCs første smartphone som var flipptelefon, og ble lansert i juni 2006.

Den er også solgt som Cingular 3125, Dopod S300, i-mate Smartflip og Qtek 8500.

## Spesifikasjoner
*Skjerm: 2,2 tommer
*Skjermoppløsning: 240 x 320
*Kamera: 1,3 megapiksler
*200&nbsp;MHz TI OMAP prosessor
*Batteri: 750 mAh 
*Standby: 150 timer
*Taletid: 5 timer
*RAM: 64 MB
*ROM: 64 MB
*microSD minnekort 
*Operativsystem: Windows Mobile 5
*GPRS, EDGE
*Quadband: GSM 850 / 900 / 1800 / 1900
*SMS, MMS
*Quadband
*Bluetooth 1.2
*Wifi: Nei
*Størrelse: 98,5&nbsp;mm (h), 51,4&nbsp;mm (b) 15,8&nbsp;mm (d)
*Vekt: 99 g med batteri

## Eksterne lenker
* Smartphone History - ''HTC STRTrk''
HTC Tanager

**HTC Tanager** er en Windows Mobile-basert mobiltelefon (smartphone) som ble produsert av HTC. Den ble lansert i juli 2003. 

Den er også solgt som i-mate Smartphone, Orange E100, Qtek 7070 og SAP.

## Spesifikasjoner
*Skjermoppløsning: 176 x 220
*Kamera: Nei, men 0,3 megapiksler plug-in kamera finnes
*132 MHz prosessor
*Batteri: 1000 mAh
*Standby: 90 timer
*Taletid: ? timer
*RAM: 16 MB
*ROM: 32 MB
*SD og MMC minnekort 
*Operativsystem: Windows Mobile 2002
*GPRS, WAP
*SMS, e-post
*Triband
*Infrarød: Ja
*Bluetooth: Nei
*Wifi: Nei
*Størrelse: 120 mm (h), 50 mm (b) 23,5 mm (d)
*Vekt: 127 g med batteri

## Eksterne lenker
* Smartphone History - ''HTC Tanager''
HTC Tempo

**HTC Tempo** er en Windows Mobile-basert mobiltelefon (smartphone) som ble produsert av HTC. Den ble lansert i oktober 2005.

Den er også solgt som i-mate SP5m, Qtek 8300 og SDA (USA).

## Spesifikasjoner
*Skjermoppløsning: 240 x 320
*Kamera: 1,3 megapiksler 
*200&nbsp;MHz prosessor
*Batteri: 1050 mAh
*Standby: 144 timer
*Taletid: 4 timer
*RAM: 64 MB
*ROM: 64 MB
*miniSD minnekort 
*Operativsystem: Windows Mobile 5
*GPRS, EDGE
*SMS, MMS, e-post
*Quadband
*Infrarød: Ja
*Bluetooth: Ja
*Wifi: Ja
*Størrelse: 107,7&nbsp;mm (h), 45,9&nbsp;mm (b) 18,8&nbsp;mm (d)
*Vekt: 107 g med batteri

## Eksterne lenker
* Smartphone History - ''HTC Tempo''
HTC Typhoon

**HTC Typhoon** er en Windows Mobile-basert mobiltelefon (smartphone) som ble produsert av HTC. Den ble lansert i august 2004.

Den er også solgt som Audiovox SMT5600, Dopod 565, Eurotel Smartphone 2, i-mate SP3, Krome iQ700, Orange C500, Qtek 8010 og TSM520.

## Spesifikasjoner
*Skjermoppløsning: 176 x 220
*Kamera: 0,3 megapiksler 
*200&nbsp;MHz prosessor
*Batteri: 1050 mAh
*Standby: 130 timer
*Taletid: 4 timer
*RAM: 32 MB
*ROM: 64 MB
*miniSD minnekort 
*Operativsystem: Windows Mobile 2003 SE
*GPRS, WAP
*SMS, MMS, e-post
*Triband
*Infrarød: Ja
*Bluetooth: Ja
*Wifi: Nei
*Størrelse: 107,5&nbsp;mm (h), 46,2&nbsp;mm (b) 17,5&nbsp;mm (d)
*Vekt: 103 g med batteri

## Eksterne lenker
* Smartphone History - ''HTC Typhoon''
Mikrometer (instrument)

Et **mikrometer** er et tradisjonelt måleinstrument som kan måle tykkelser og lengder med en presisjon på 1/1000 mm. Mikrometer er også navn på nettopp denne lengden.

Instrumentet er formet som en skrutvinge, der skruens bakside er forsynt med delestreker i forhold til gjengeavstand og -stigning. Størrelsen på gapet kan tilpasses brukers behov ved spesialbygging, mens det gjengse standardinstrumentet er i størrelse med en overallomme. Når en skrur målepunktene sammen over objektet, vil en kunne lese delestreker som gir hundredels millimeteravlesning i seg selv. Delestrekskalaen leses av mot en 11-delt skala, der en får sammenfall mellom en strek fra hver side. Dermed har en funnet neste desimal og funnet tykkelsen med ønsket presisjon. 

Prinsippet med å lese av to skalaer med forskjellig inndeling brukes også i skyvelære, der millimeteravlesningen kan forbedres til tidels millimeter. Denne presisjonen er vanligvis god nok til de fleste metallarbeider.
7. SS-frivillige-bergdivisjon «Prinz Eugen»

**7. SS-frivillige-bergdivisjon «Prinz Eugen»**, (tysk: 7. SS-Freiwilligen-Gebirgs-Division «Prinz Eugen») oppkalt etter Eugene av Savoia, var en Waffen-SS enheter under andre verdenskrig, bestående hovedsakelig av Folketyskere fra Kroatia, Serbia, Ungarn og Romania. Den første tiden gikk enheten under navnet SS-Freiwilligen-Division Prinz Eugen.

Divisjonen opererte i Anti-partisankrigføring i Jugoslavia under andre verdenskrig. Restene av divisjonen kapitulerte til jugoslaviske styrker i Celje i Slovenia da krigen sluttet.

## Litteratur
*Mitcham, Samuel W, *German Order of Battle*, Volume 3
*Casagrande, Thomas: Die Volksdeutsche SS-Division "Prinz Eugen", Frankfurt am Main: Campus Verlag, 2003.
*The Trial of German Major War Criminals. Nuremberg, 1946
HTC Voyager

**HTC Voyager** er en Windows Mobile-basert mobiltelefon (smartphone) som ble produsert av HTC. Den ble lansert i november 2003.

Den er også solgt som Dopod 535, i-mate Smartphone 2, Krome iQ200, O2 Xphone, Orange E200, Qtek 8080 og SAP 2.

## Spesifikasjoner
*Skjermoppløsning: 176 x 220
*Kamera: 0,3 megapiksler 
*132&nbsp;MHz prosessor
*Batteri: 1000 mAh
*Standby: 90 timer
*Taletid: 3,5 timer
*RAM: 32 MB
*ROM: 64 MB
*SD og MMC minnekort 
*Operativsystem: Windows Mobile 2003
*GPRS, WAP
*SMS, MMS, e-post
*Triband
*Infrarød: Ja
*Bluetooth: Ja
*Wifi: Nei
*Størrelse: 120,4&nbsp;mm (h), 50,1&nbsp;mm (b) 24,4&nbsp;mm (d)
*Vekt: 130 g med batteri

## Eksterne lenker
* Smartphone History - ''HTC Voyager''
Nils Ryjord

**Nils Ryjord** (1875–1926) var en norsk arkitekt som tegnet flere kirker, og som fra 1898 fungerte som Christian Christies assistent ved Trondhjems Domkirkes Restaureringsarbeider frem til Christies død i 1906, da han selv ble konstituert leder. Ryjord ble siden teknisk og administrativ leder fra 1909, mens Olaf Nordhagen fortsatte i Ryjords stilling som kunstnerisk leder.

Ryjord ble ferdig utdannet ved Trondhjems Tekniske Læreanstalt våren 1897, og etter å ha arbeidet under Lars Solberg og Johan Christensen i ett års tid ble han ansatt som Christian Christies assistent til Trondhjems Domkirkes Restaureringsarbeider i 1898. Her arbeidet han som domkirkearkitekt i perioden 1906 til 1909, før han deretter ble teknisk og administrativ leder i perioden fra 1909 til 1926. I tillegg til sitt arbeid ved Nidarosdomen utarbeidet han også planer for restaurering av Austråt, Nærø kirke og Trondenes kirke. Han ledet også utgravningen ved Munkeby kloster samt utbedringene av Steinvikholm slott og Sakshaug kirke samt utarbeidet planer for restaurering av Tingvoll kirke.

## Utvalgt virke
* Froan kapell (1903–1904)
* Kvenvær kirke (1907–1909)
* Leiranger kirke (1909–1911)
* Aure kirke (1923–1924)

## Referanser


## Litteratur
* 

## Eksterne lenker
* SNL.no – Oppføring av Nils Ryjord hos Store Norske
Sosialtjenesteloven

**Lov om sosiale tjenester** er en av Norges lover.

## Kapittel 4A
4A brukes som en forkortelse for lov om sosiale tjenester kapittel 4A som omhandler rettssikkerheten ved bruk av makt og tvang ovenfor enkelte personer med psykisk utviklingshemning.
01.01.1999 trådte 6A i kraft, dette var midlertidige bestemmelser. Bestemmelsen kom for å hindre eller redusere unødig bruk av makt og tvang ovenfor psykisk utviklingshemmede. I de tilfellene det ble funnet nødvendig med tvangstiltak, skulle bestemmelsen bidra til å sikre rettssikkerheten til psykisk utviklingshemmede.

Evalueringen av 6A viste at bestemmelsen førte til redusert bruk av makt og tvang. Og med unntak av noen få endringer ble dette et permanent regelverk i sosialtjeneste loven kapittel 4A. Denne trådte i kraft 01.01.2004.

Den skal i hovedsak gjøre at psykisk utviklingshemmede har større rettssikkerhet, skal ha rett til integritet og selvbestemmelse og hindre eller redusere bruken av makt og tvang mot denne gruppen.
Eugenio Monti

**Eugenio Monti** (født 23. januar 1928, død 1. desember 2003) var en italiensk bobkjører som deltok i de olympiske vinterleker 1956 i Cortina d'Ampezzo, 1964 i Innsbruck og 1968 i Grenoble.

Monti vant to olympiske sølvmedaljer i Vinter-OL 1956 i Cortina d'Ampezzo. Han kom på andreplass i både toer- og firerbob.

Tolv år senere, i 1968 i Grenoble, ble Monto olympisk mester i bobsleigh to ganger, han vant både toer- og firerbob.

Han ble verdensmester hele ni ganger, sju i toerbob og to i firerbob. Han vant toerbob i 1957&ndash;1961, 1963 og 1964 og firerbob 1960 og 1961

## OL-medaljer
* 1968  Grenoble -  **Gull** i bobsleigh, toerbob  Italia
* 1968  Grenoble -  **Gull** i bobsleigh, firerbob  Italia 
* 1956  Cortina -  Sølv i bobsleigh, toerbob  Italia 
* 1956  Cortina -  Sølv i bobsleigh, firerbob  Italia
* 1964  Innsbruck -  Bronse i bobsleigh, toerbob  Italia
* 1964  Innsbruck -  Bronse i bobsleigh, firerbob  Italia

## Referanser


## Eksterne lenker
*